projecte-aina/catalan_government_crawling huggingface dataset:
Passat l'estiu hem de preparar el nostre organisme per tornar a la feina, començar un nou curs...
La tardor és un bon moment per a tres bons propòsits: cuidar l'alimentació, fer activitat física i deixar de fumar.
Tres propòsits que afecten molt directament la nostra salut.
Si un d'aquests propòsits és deixar de fumar, és bo afrontar aquest procés sent conscient de les dificultats que implica, però amb el convenciment que és possible aconseguir-ho.
No coneixem ningú que s'hagi penedit de deixar de fumar i sí moltes persones que s'han penedit de no fer-ho.
En deixar de fumar percebreu ràpidament molts beneficis i millores en la vostra qualitat de vida:
Programa Atenció Primària Sense Fum
Comença la tardor i cal posar-se en marxa!
L'Organització Mundial de la Salut (OMS) recomana que les persones de més de 65 anys incorporin trenta minuts d'activitat física a la seva vida diària.
Tota activitat suma: aprofiteu els desplaçaments (a peu o amb bicicleta), les activitats ocupacionals, les tasques domèstiques, els jocs, esports o exercicis programats i les activitats socials o familiars.
És important tonificar i enfortir els músculs i mantenir la mobilitat de les articulacions per estar en forma i més saludables, i reduir les possibilitats de caure.
Cal ser constants i actius diàriament.
Combineu diferents tipus d'activitat i aneu sumant minuts actius en el vostre dia a dia; com a mínim trenta minuts d'activitat física diària!
• Fer exercicis de flexibilitat, tonificació i força.
• Fer les feines de la llar, jugar amb els nets, treballar l'hort o el jardí...
Combineu les activitats i sumeu minuts actius, com a mínim trenta!
El retorn a la feina després del període de vacances suposa, en la majoria dels casos, tornar a un entorn de demandes i exigències i a un ritme que fa canviar bruscament els hàbits de les últimes setmanes.
Cal integrar-se en l'activitat professional com més aviat millor.
Si podeu, feu-ho recolzant-vos amb una bona dosi de comunicació amb els vostres companys.
Incorporeu-vos de manera positiva, concentrant-vos en els aspectes favorables del vostre treball, amb energia renovada, considerant la tornada a la feina com el retrobament amb la normalitat, acceptant el treball com un mitjà per guanyar-se la vida i sentint-vos productius.
Consells pràctics: Fer esport i mantenir el cos en forma és un excel·lent aliat de la salut física i mental, ja que l'organisme allibera unes substàncies anomenades endorfines que redueixen el cansament provocat per l'estrès.
Mantenir una alimentació equilibrada, descansar adequadament, realitzar exercicis de relaxació i compartir les preocupacions o inquietuds amb les persones més properes us ajudaran a sentir-vos millor.
Les persones que fan activitat física regular de manera moderada:
Si teniu una feina sedentària, l'activitat física esdevé encara més important.
L'efecte positiu de l'activitat física s'obté acumulant minuts actius al llarg del dia:
Practicar un mínim de trenta minuts d'activitat física moderada cinc cops per setmana redueix a la meitat el risc de patir malalties cardiovasculars, diabetis tipus 2 i obesitat.
Des del lloc de treball es poden acumular alguns d'aquest minuts diaris.
Respecteu l'horari i el nombre d'àpats (entre tres i cinc al dia).
Si opteu per dinar en un restaurant o bé al menjador de l'empresa, feu una tria equilibrada o escolliu plats únics.
Modereu la mida de les racions, sobretot si la feina és sedentària.
En cas que us porteu el dinar en carmanyola, el més pràctic és preparar plats únics que incloguin farinacis o llegums i verdures, i acompanyar-los preferentment amb amanida, fruita fresca, pa i aigua.
Si feu ús de les màquines expenedores escolliu aliments amb baix contingut de greix, sal i sucres (prioritzeu entrepans, fruita seca, iogurts, etc.).
Beveu aigua sovint, sobretot si treballeu en ambients secs.
Com i cada quant s'ha de menjar?
Què puc fer a la feina per moure'm més?
Recomanacions per millorar l'equilibri nutricional dels àpats i del contingut de les màquines expenedores d'aliments i begudes
Aquí teniu deu petits passos que us ajudaran a deixar de fumar:
L'etapa escolar és un període de desenvolupament físic i intel·lectual que requereix un gran consum d'energia i, per tant, una alimentació equilibrada i saludable.
Una alimentació adequada millora el rendiment escolar dels infants i adolescents i afavoreix l'aprenentatge.
Tot i que les tasques principals d'educació alimentària corresponen a la família, el model actual de vida fa que molts alumnes es quedin a dinar a l'escola.
Els menjadors escolars esdevenen l'espai idoni per adquirir uns hàbits alimentaris saludables, que poden mantenir-se al llarg de tota la vida.
Alguns centres educatius ofereixen la possibilitat que els alumnes portin el dinar de casa en carmanyoles.
Aquesta alternativa pot ser una bona opció sempre que s'elaborin àpats equilibrats i es respectin les mesures higièniques i sanitàries bàsiques.
El més pràctic és preparar plats únics que incloguin farinacis o llegums, verdures i carn.
Assegureu-vos que les carmanyoles són netes i aptes per a microones.
Quan prepareu el menjar, heu de coure suficientment els aliments, sobretot la carn i el pollastre, i cuinar-los amb prou antelació per poder-los refredar convenientment.
Col·loqueu les carmanyoles preferiblement en una bossa o portacarmanyoles isoterma.
Recordeu als joves que les guardin al frigorífic del centre educatiu tan bon punt hi arribin.
Recomanacions per a les famílies
Una alimentació equilibrada durant la infància ajuda a prevenir el sobrepès, l'obesitat i les malalties associades com la diabetis, la hipercolesterolèmia, la hipertensió arterial i l'artrosi.
L'hora del pati és un dels cinc moments al dia per evitar l'obesitat infantil:
Uns bons hàbits higiènics, com la raspallada dental després de cada àpat i una alimentació equilibrada, ajuden a prevenir la càries en infants i joves.
Una vida activa és essencial per a la salut dels infants.
L'inici del curs escolar és un bon moment per incorporar petits canvis saludables en la vida quotidiana.
Es recomana que els infants i adolescents facin seixanta minuts o més d'activitat física diària.
És fàcil aconseguir-ho perquè aquests seixanta minuts es poden fer acumulant períodes curts d'activitat física al llarg del dia.
Una vida activa té molts beneficis!
La grip és una infecció vírica de les vies respiratòries molt contagiosa.
A Catalunya arriba amb l'hivern, la majoria de les vegades a partir de la segona quinzena de desembre.
Per això la tardor és el període adequat per vacunar-se; concretament, els mesos d'octubre i novembre.
La vacunació contra la grip estacional s'adreça especialment a les persones que tenen un alt risc de complicacions si la pateixen i també a les persones que poden transmetre-la a aquest col·lectiu:
• Persones de seixanta anys o més.
• Infants d'entre 6 mesos i 2 anys amb antecedents de prematuritat (nascuts abans de les 32 setmanes de gestació).
• Persones amb malalties cròniques que la grip pot agreujar.
• Persones de centres per a la gent gran o altres institucions tancades.
• Persones amb obesitat mòrbida.
• Persones que en cuiden d'altres que pertanyen a qualsevol dels col·lectius esmentats o que hi estan en contacte.
Aquestes persones poden rebre la vacuna gratuïtament al seu centre de salut.
Assistir a classe o treballar en una oficina no són excusa per portar una vida sedentària.
Hi ha alguns trucs que us poden ajudar a activar-vos també a la universitat i a la feina:
Exemple de com seria una setmana activa si teniu la feina a una distància que us permeti anar-hi caminant o amb bicicleta:
Anar amb transport actiu a la feina
Fer una excursió amb bicicleta pel parc
Aixecar-se cada 30 minuts de la cadira, pujar escales i fer un descans actiu durant la jornada
Tornar amb transport actiu de la feina
Jugar al parc amb els infants de la família
Exemple de com seria una setmana activa si teniu la feina a una distància que no us permeti anar-hi caminant o amb bicicleta:
Aixecar-se cada 30 minuts de la cadira
Fer un descans actiu durant la jornada
Fer una excursió amb bicicleta (60 minuts)
(*) Deixeu el cotxe aparcat a 10 minuts de la feina o baixeu una parada abans del metro o autobús i seguireu les recomanacions fàcilment!
La majoria d'infants i joves fan exercici gairebé sense proposar-s'ho, mitjançant el joc i les activitats quotidianes d'un estil de vida actiu: anar caminant a l'escola, pujar escales, jugar al parc o passejar el gos.
Per créixer amb bona salut, cal que els infants i joves d'entre 5 i 17 anys facin, com a mínim, una hora diària d'activitat física moderada/intensa: jocs actius, caminar a bon pas, anar amb bicicleta, córrer, saltar a la corda o practicar esports.
L'activitat física hauria de ser majoritàriament aeròbica i caldria incorporar, com a mínim tres cops per setmana, activitats vigoroses que reforcin especialment els músculs i els ossos.
L'activitat física ajuda a millorar la salut actual i la futura, i serà més fàcil mantenir uns bons hàbits si s'inicien des de la infància.
Els infants de menys de 5 anys necessiten fer activitats físiques durant un mínim de 3 hores repartides al llarg del dia; és fàcil fer-ho en estones de 15 minuts cada hora.
Adapteu aquestes recomanacions al grau de desenvolupament físic i mental de l'infant.
Exemple d'una setmana activa per infants que caminen i fins als 5 anys
Caminar, anar amb patinet o bicicleta a l'escola
Excursió familiar amb bicicleta
Estones de joc actiu i pati actiu
Caminar, anar amb patinet o bicicleta de l'escola a casa
Anar de compres amb la mare i el pare
Excursió familiar: caminada pel parc
Acompanyar la mare i el pare a fer les compres de la setma na
Excursió familiar amb bicicleta o patins
Jugar al parc amb la colla/partit d'esport amb l'equip de l'escola
Les persones grans que es mantenen actives físicament aconsegueixen alentir o atenuar, i fins i tot revertir, molts dels efectes de l'edat.
Convé ser constants i actius diàriament, sense arribar a l'esgotament.
Es recomana que les persones de més de 65 anys incorporin trenta minuts d'activitat física a la seva vida diària.
Realitzar tasques actives: jugar a petanca, fer natació, fer activitats de ball
Fer excursions caminant o amb bicicleta (si es pot), mínim 30 min
Jugar amb els néts, passejar el gos, etc.
Ser a casa no ha de ser sinònim d'asseure's al sofà sense fer res.
La vostra llar és plena d'oportunitats per mantenir-vos físicament actius, només cal aprofitar-les:
Trencar amb el temps assegut cada 30 minuts, pujar escales i fer un descans actiu durant la jornada
Fer una excursió amb bicicleta (60 minuts)
Mantenir-vos activa i en forma durant l'embaràs, si no hi ha cap contraindicació mèdica, us ajudarà a gaudir d'aquesta etapa i a adaptar-vos-hi.
L'activitat física no és perillosa per al nadó; de fet hi ha evidència que les dones actives són menys propenses a patir problemes en la gestació i en el moment del part.
Si doneu el pit, la pràctica regular d'activitat física també us comportarà molts beneficis: podreu recuperar el pes anterior a l'embaràs amb més facilitat, millorareu la capacitat cardiovascular i el to muscular, reduireu l'estrès, tindreu menys risc de patir depressió postpart i millorareu la relació amb el vostre nadó.
Excursió amb bicicleta (60 minuts)
Aixecar-se cada 30 minuts de la cadira, pujar escales i fer un descans actiu durant la jornada
Si no heu tingut cap complicació en el part, podeu iniciar l'activitat física de manera suau i progressiva quan us sentiu bé.
En cas contrari, consulteu al vostre professional sanitari quan és el millor moment per començar a fer-ne.
Guia didàctica i joc que permeten conèixer el cicle biològic d'un fong, la seva funció ecològica i la seva toxicitat.
És la guia didàctica número 5 de la col·lecció "Guies didàctiques".
Permet treballar les característiques dels bolets, el seu hàbitat, el cicle reproductor, els bolets tòxics i les pautes del bon boletaire.
El quadern de l'alumnat consta d'activitats relacionades amb els temes següents:
- Coneixes tots els organismes que viuen a la Terra?
- Els bolets tòxics i la prevenció de les intoxicacions.
El quadern del professorat inclou també la inserció curricular, la classificació dels organismes per regnes, el glossari, la bibliografia, i, a més, dona la solució de les activitats i proposa com a activitat complementària el joc d'ordinador dels bolets.
El joc dels bolets serveix per comprovar si s'han adquirit bé els coneixements que s'han après en les diferents activitats didàctiques.
Per començar a jugar es tria un bolet, un ascomicet o un basidiomicet, i apareixen pantalles amb imatges de trencaclosques desordenats que s'han de reconstruir i que, successivament, permeten conèixer l'anatomia dels bolets, des dels aspectes macroscòpics fins als caràcters microscòpics.
Si sou un centre educatiu o una entitat, i esteu interessats a rebre un exemplar d'aquest recurs, cal que el sol·liciteu al Servei d'Educació Ambiental a través del correu electrònic [EMAIL] Cal facilitar les dades següents: nom i dades postals de l'entitat o centre educatiu, persona de contacte i motiu de la sol·licitud.
La millor opció per a la salut és ser actius de manera habitual.
Per a les persones d'entre 18 i els 64 anys es recomana un mínim de trenta minuts diaris d'activitat física.
Podeu incorporar l'activitat física al vostre dia a dia de mil i una maneres al llarg del dia:
Exemple de com seria una setmana activa (Si treballeu majoritàriament asseguts.)
Aprofitar moments per aixecar-se de la cadira, pujar escales i fer una pausa activa al llarg del dia
Seguiu els consells de prevenció de riscos per evitar mal de cervicals i d'esquena
Fer excursions caminant o amb bicicleta (si es pot), mínim 30 minuts
Fer un partit de voleibol amb els col·legues
Fer excursions caminant o amb bicicleta (si es pot), mínim 30 min
Fer un partit de voleibol amb els col·legues.
Hemorràgia nasal / Sagnat nasal
L'epistaxi és el sagnat des de l'interior del nas.
Afecta moltes persones, especialment infants, dones embarassades i gent gran, i acostuma a ser una molèstia menor sense importància.
Malgrat això, en alguns casos pot indicar l'existència d'un problema de salut més greu, com ara un trastorn de coagulació de la sang i hipertensió arterial.
La sang prové dels vasos sanguinis de la mucosa nasal, que és la membrana que recobreix l'interior del nas, pot fluir d'una o de les dues fosses nasals i pot durar des d'uns segons a 10 minuts o més.
La major part d'aquestes hemorràgies es produeixen a la part frontal del septe nasal, el cartílag vertical que separa les cavitats nasals, i són lleus i fàcils d'aturar si se segueixen algunes recomanacions bàsiques.
D'altres, en canvi, s'originen a la part superior del septe o en una zona més profunda del nas, i poden arribar a requerir atenció mèdica.
L'aire sec i els refredats són les causes principals de les epistaxis anteriors.
Poden assecar i irritar la mucosa nasal, i arriben a formar crostes que produeixen picor i sagnen en rascar-se o mocar-se.
Les ferides o lesions al nas, com el septe desviat, l'ús excessiu de productes per a la descongestió nasal, la sinusitis (inflamació del teixit que recobreix els espais plens d'aire del crani) i la rinitis al·lèrgica (reacció al·lèrgica al pol·len) també poden produir hemorràgies nasals anteriors.
Les epistaxis posteriors, en canvi, poden ser conseqüència d'una cirurgia nasal recent, de medicaments que afavoreixen el sagnat (per exemple, l'aspirina i els anticoagulants) i alguns trastorns i malalties, com ara l'arterioesclerosi (enduriment de les artèries), un tumor dins la cavitat nasal, l'hemofília (retard en la coagulació de la sang), la leucèmia (càncer de la sang) o la hipertensió arterial.
En cas de sagnat nasal, podeu seguir les recomanacions següents:
Una vegada s'aturi el sagnat i durant les 24 hores posteriors eviteu:
Consulteu el metge si l'hemorràgia:
En cas que requeriu atenció mèdica per aturar el sagnat, poden aplicar-vos algun d'aquests dos tractaments:
Hi ha alguns consells que us poden ajudar a prevenir les hemorràgies nasals:
L'assistència a activitats culturals s'associa a un estat de salut més bo i a més supervivència.
La relació entre cultura i salut esdevé molt àmplia en considerar la cultura com el conjunt de tradicions, normes i valors que cohesionen i desenvolupen les comunitats humanes.
El concepte mateix de salut es percep i s'interpreta segons les influències culturals pel que fa a la pràctica o a la participació en activitats denominades culturals (artístiques, històriques, científiques, etc.) i a l'estat de salut de les persones.
Aquesta relació no solament comprèn dimensions com la familiar, l'educativa o la laboral, sinó que afecta també el temps de lleure durant el qual es concentra bona part del consum cultural de la població.
Diversos estudis mostren els beneficis de la utilització de les arts (música, arts visuals, etc.) en unitats oncològiques, cardiovasculars, en persones amb problemes de salut mental i també en l'alleujament del dolor.
Els beneficis per a la salut de la pràctica d'activitats culturals s'associen amb la millora de:
La participació de museus i altres centres culturals en programes de salut comunitària:
Equipeu-vos i prepareu les sortides a la neu pensant en la vostra protecció:
Practiqueu els esports de neu amb salut i seguretat:
El Departament de Salut ha elaborat aquestes recomanacions amb la col·laboració de l'Hospital Transfronterer de Puigcerdà, la Secretaria General de l'Esport, l'Associació Catalana d'Estacions d'Esquí i Activitats de Muntanya i la Federació Catalana d'Esports d'Hivern.
Les llums per bronzejar emeten, igual que el sol, radiacions ultraviolades A i B i comporten, per tant, els mateixos riscos per a la pell que l'exposició als raigs solars: envelliment prematur i lesions que poden derivar en càncer.
Cal recordar que estar bronzejat no és un signe de salut.
De fet, l'enfosquiment de la pigmentació és la resposta de la pell davant l'agressió causada per les radiacions ultraviolades.
L'arribada del bon temps afavoreix el bany a la platja o a la piscina.
Tot i que és una activitat saludable i divertida, pot comportar alguns riscos que cal prevenir, com les lesions per caigudes o relliscades i els ofegaments.
Davant d'un cas d'ofegament, cal seguir els tres passos recomanats per a qualsevol situació d'emergència:
L'arribada de l'estiu ve acompanyada de la celebració de diverses festes populars arreu de Catalunya, com ara les revetlles de Sant Joan i de Sant Pere.
El foc, els petards i la coca de crema i pinyons són elements tradicionals per al gaudi de petits i grans, però comporten alguns riscos que cal prevenir, com ara lesions o intoxicacions.
Aquest any, a més, la pandèmia de covid-19 farà que les celebracions sigui ben diferents.
Per això, els consells per fer-les amb salut i seguretat inclouen les mesures que cal continuar aplicant per reduir el risc de contagi de la infecció.
Tot i trobar-nos en una fase de control de l'epidèmia, tingueu present que el virus segueix circulant i manté la seva capacitat de contagiar.
Per aquest motiu, és important mantenir les mesures de protecció recomanades per prevenir la transmissió.
La manipulació inadequada de coets, petards i altres articles pirotècnics pot causar lesions, de vegades molt greus.
A Catalunya, més de la meitat de les lesions greus que es produeixen a conseqüència de la manipulació d'artefactes pirotècnics afecten els infants i els adolescents.
Per prevenir-les, cal que utilitzeu la pirotècnia seguint aquests consells de seguretat:
Els productes de pastisseria, especialment els farcits de crema o nata, són un medi òptim per a la supervivència i multiplicació de microorganismes patògens, si no es respecten les condicions d'higiene necessàries durant la seva elaboració i conservació.
A més, cal tenir en compte que les elevades temperatures que es donen durant l'època estival en el nostre territori suposen un factor de risc associat al consum d'aquests productes.
Per prevenir possibles toxiinfeccions alimentàries i gaudir de les coques amb seguretat seguiu les recomanacions següents:
Agència Catalana de Seguretat Alimentària (ACSA)
I si participeu en algun correfoc:
La celebració de les revetlles ocasiona desplaçaments i s'associa a un major consum de begudes alcohòliques, la qual cosa provoca un increment del nombre de persones amb lesions derivades de col·lisions i atropellaments.
Els viatges, exigeixen sempre una preparació acurada que inclogui una correcta informació sanitària del país de destí, així com dels riscos i les precaucions que cal prendre per gaudir-los amb bona salut.
A més, la visita a un país exòtic pot comportar la necessitat de vacunar-se prèviament o de prendre medicació per a la prevenció de determinades malalties.
Podeu trucar al 061 CatSalut Respon per informar-vos sobre el risc dels viatges i, puntualment, sobre l'accessibilitat de les diferents unitats de consell al viatger.
Convé que programeu una visita a un dels centres de vacunació internacional de Catalunya, on us assessoraran i us administraran les mesures preventives pertinents, com ara medicaments o vacunes, en funció del país on viatgeu.
És important que hi aneu amb temps, ja que algunes de les mesures han de prendre's amb prou antelació i, a més, a l'estiu hi ha aglomeracions en els serveis.
Ministeri de Sanitat, Serveis Socials i Igualtat
Professionals del SEM expliquen com actuar davant una aturada cardíaca.
Professionals del SEM expliquen quines accions cal realitzar si tens sospites que algú pateix un ictus.
Professionals del SEM mostren com actuar davant una persona accidentada.
Professionals del SEM expliquen com actuar davant les convulsions, contraccions involuntàries i violentes dels músculs del cos.
Professionals del SEM expliquen els símptomes i com actuar davant del dolor toràcic.
Professionals del SEM expliquen què cal fer davant un ennuegament, amb obstrucció total o parcial de la via aèria.
Professionals del SEM expliquen com actuar davant una cremada, lesió a la pell produïda per foc directe o per contacte amb una font de calor.
Professionals del SEM expliquen com actuar davant una hemorràgia, quan ens fem un cop o una ferida.
Professionals del SEM mostren com actuar davant una picada, ja sigui produïda per un insecte o per una medusa.
Professionals del SEM mostren què cal fer davant un cop de calor, situació en la què el cos no pot regular la temperatura
Professionals del SEM expliquen com actuar davant una hipoglucèmia o baixada del sucre que hi ha a la sang.
Professionals del SEM mostren l'administració correcta dels broncodilatadors, fàrmacs que obren els bronquis i permeten respirar millor.
Professionals del SEM expliquen com actuar davant una intoxicació, per la ingesta d'aliments en mal estat o susbtàncies tòxiques.
Els primers auxilis són l'atenció més immediata i provisional que es dona a una persona accidentada o malalta abans d'ésser atesa en un centre sanitari o per professionals experts dels equips d'emergències.
Davant d'una situació d'emergència de qualsevol tipus sempre cal seguir tres passos, sense alterar-ne l'ordre:
Cadena de la supervivència: és aquell seguit d'actuacions que faciliten l'activació dels sistemes d'emergències i les urgències hospitalàries per atendre de la millor manera i en el menor temps possible les emergències.
Aquesta cadena comença per l'alerta als sistemes d'emergències mitjançant el 112, segueix amb l'aplicació de les mesures inicials o els primers auxilis i acaba amb el trasllat especialitzat i l'atenció als serveis d'urgències.
ABC: simbolitza les mesures que hem de realitzar d'entrada per valorar ràpidament i sense mitjans tècnics la gravetat de la persona accidentada o malalta.
Es tracta de valorar la via aèria (A), comprovar la respiració (B) i veure si hi ha una correcta circulació sanguínia (C).
Aquest sistema pot aportar una informació molt valuosa als centres coordinadors de les emergències, de manera que per telèfon poden fer una primera valoració de la gravetat de la persona accidentada o malalta i saber quina és la millor manera d'actuar.